ΓΡΑΠΤΗ ΕΡΩΤΗΣΗ E-2109/02

υποβολή: Stavros Xarchakos (PPE-DE) προς την Επιτροπή

(17 Ιουλίου 2002)

Θέμα: Οδηγίες κατασκευής βομβών στο Διαδίκτυο

Σύμφωνα με δημοσιεύματα του ελληνικού Τύπουπάρχουν ηλεκτρονικές διευθύνσεις στο Διαδίκτυο που δίνουν όλες τις απαραίτητες πληροφορίες για το πώς κατασκευάζεται από μια βόμβα μολότωφ έως μια ατομική βόμβα. Επιπλέον, από τη στιγμή που δημοσιεύονται στο Διαδίκτυο, τα εγχειρίδια κατασκευής βομβών είναι προσβάσιμα και σε ανηλίκους.

Για του λόγου το αληθές, η εφημερίδα Washington Post έχει περιγράψει στο φύλλο της 4.4.1998 (σε ρεπορτάζ του δημοσιογράφου Φερν Σεν) ηλεκτρονικές συζητήσεις 14χρονων παιδιών αναφορικά με το ποιάλικά είναι πιο αποτελεσματικά ως επικάλυψη βομβών. Επιπλέον, παιδιά έχουν χρησιμοποιήσει συνταγές που βρήκαν στο Διαδίκτυο για να κατασκευάσουν εκρηκτικούς μηχανισμούς τους οποίους και δοκίμασαν πάνω σε πραγματικούς στόχους, όπως για παράδειγμα τρεις μαθητές λυκείου από τη Γιούτα των ΗΠΑ, οι οποίοι συνελήφθησαν αφού ανατίναξαν εκκλησία, ενώ με παρόμοιο τρόπο δύο 15 χρόνια από το Όγκντεν οδηγήθηκαν στο αναμορφωτήριο αφού βρέθηκε στην κατοχή τους μια βόμβα.

Μπορεί να με πληροφορήσει η Ευρωπαϊκή Επιτροπή για το αν γνωρίζει το θέμα και ποιά είναι η άποψή της για αυτό· Τι μέτρα έχει λάβει ή προτίθεται να λάβει στο μέλλον για να προστατέψει όχι μόνο τους ανήλικους αλλά και τους ενήλικους από τέτοιου είδους ενημέρωση μέσω του Διαδικτύου·

Απάντηση του κ. Liikanen εξ ονόματος της Επιτροπής

(3 Σεπτεμβρίου 2002)

Είναι πιθανόν να βρει κανείς σελίδες στο Διαδίκτυο οι οποίες δίνουν πληροφορίες ή διατείνονται ότι δίνουν πληροφορίες σχετικά με τον τρόπο κατασκευής βομβών. Πρόκειται για θέμα που εγείρει σοβαρές ανησυχίες, το οποίο το Αξιότιμο Μέλος του Κοινοβουλίου έχει κάθε δίκαιο να θέτει.

Εάν τέτοιου είδους ιστοθέσεις είναι παράνομες εξαρτάται από το ακριβές περιεχόμενό τους και από τις διατάξεις του εθνικού δικαίου. Είναι δυνατόν να ληφθούν μέτρα εκ μέρους της αστυνομίας για τη σύλληψη του συντάκτη εάν το περιεχόμενο είναι παράνομο. Ο πάροχος ο οποίος φιλοξενεί το παράνομο περιεχόμενο πρέπει να το αποσύρει κατόπιν προειδοποιήσεως. Το κοινό μπορεί να καταγγέλλει τέτοιου είδους περιεχόμενο στις ανοικτές γραμμές επικοινωνίας οι οποίες θα αξιολογούν την καταγγελία και θα την διαβιβάζουν στον αρμόδιο φορέα.

Είναι επίσης δυνατόν, οι ενδιαφερόμενοι γονείς οι οποίοι επιθυμούν να μην έχουν τα παιδιά τους πρόσβαση σε ιστοθέσεις αυτού του είδους να χρησιμοποιήσουν λογισμικό φιλτραρίσματος στονπολογιστή που έχει πρόσβαση στο Διαδίκτυο ή να εγγραφούν σεπηρεσία που παρέχει φιλτραρισμένη πρόσβαση στο Διαδίκτυο.

Είναι σημαντικό για τους χρήστες του Διαδικτύου, ειδικότερα για τα παιδιά, να είναι ενήμεροι για τους κινδύνους του Διαδικτύου και τους τρόπους αντιμετώπισής τους, καθώς επίσης και για τα οφέλη του. Η ενίσχυση της πληροφόρησης των χρηστών αποτελεί αποτελεσματικό τρόπο καταπολέμησης των παραπλανητικών, επικίνδυνων και ανεύθυνων πληροφοριών.

Η Επιτροπή παρέχει επί του παρόντος χρηματοοικονομική ενίσχυση στις ανοικτές γραμμές επικοινωνίας, για την ανάπτυξη λογισμικού φιλτραρίσματος και για δράσεις ενημέρωσης στο πλαίσιο του σχεδίου δράσης Ασφαλέστερο Διαδίκτυο, ένα τετραετές πρόγραμμα το οποίο εκπνέει στις 31 Δεκεμβρίου 2002. Η Επιτροπή έχει προτείνει παράταση κατά δύο έτη του σχεδίου δράσης, η οποία επί του παρόντος εξετάζεται από το Ευρωπαϊκό Κοινοβούλιο και το Συμβούλιο.